Studente wil Jode uitskopDurban Universiteit van Tegnologie (DUT) Foto: dut.ac.za Die Verteenwoordigende Studenteraad van die Durban Universiteit van Tegnologie het versoek dat alle Joodse studente wat nie die Palestynse saak ondersteun nie, geskors moet word, het die Daily News Woensdag berig. Die eis is glo aan die universiteitbestuur gestuur. “Die VSR het vergader en ons het internasionale politiek geanaliseer,” het Mqondisi Duma, sekretaris van die VSR, aan die koerant gesê. “Ons het besluit dat Joodse studente, veral diegene wat nie die Palestynse struggle ondersteun nie, moet deregistreer.” Prof. Ahmed Bawa, visekanselier van die universiteit, het aan die koerant gesê die eis is “totaal onaanvaarbaar”.